[{"text_idx": "#000000", "text": "Korvpalli juurest korra a\u0308ra ka\u0308inud ja seeja\u0308rel tagasi tulnud Marek Ruut: Rapla on alati hea valik tundunud"}, {"text_idx": "#000001", "text": "24-aastane Marek Ruut on ma\u0308ngumees, kes Rapla Korvpallikooli kasvandikuna va\u0308hemalt AVIS UTILITAS Rapla fa\u0308nnide seas pikemat tutvustust ei vaja. Vahetu persoonilugu aga vo\u0303imaldab na\u0308ha tema pealispinnast kaugemale, sest ma\u0308ngija ra\u0308a\u0308gib intervjuu ka\u0308igus avameelselt ajenditest, mis alles mo\u0303ni aeg tagasi ta korvpallurikarja\u0308a\u0308ri lo\u0303petamise a\u0308a\u0308rele viisid. Arutelu alla tuleb muuhulgas ka tema teekond selle pallima\u0308ngu juurde ning treeneri pojaks olemise vo\u0303lud ja valud."}, {"text_idx": "#000002", "text": "Mareki lugu sellest, kuidas korvpalliga tegelemine tema elu tavapa\u0308raseks osaks sai, vo\u0303ib esmapilgul tunduda u\u0308pris sarnane nende ma\u0308ngijate omadega, kel selles valdkonnas pereliikmete na\u0308ol juba varakult eeskujud ees olid. Ka tema sai korvpalliga sina peale suuresti ta\u0308nu enda isa Indrek Ruudule, kes endise ma\u0308ngumehe ja praegugi tegutseva treenerina juba varajases eas pojale seda pallima\u0308ngu tutvustas. \u201eKa\u0308isin va\u0308iksena koos isaga tihti saalis ja jo\u0303udsin juba lasteaia lo\u0303pus ehk kuueaastaselt kuidagi u\u0308sna loomulikult korvpallitrenni. Ise ikka va\u0308ga tahtsin. Korvpall oli noorena po\u0303himo\u0303tteliselt kogu mu elu.\u201d Isa u\u0308leliigset suunamist vo\u0303i tagant utsitamist Marek seega ei vajanud."}, {"text_idx": "#000003", "text": "Nii astuski ta juba va\u0308ikse poisina kindlal sammul Rapla Korvpallikooli uksest sisse, kus pikkade aastate jooksul on saadud nii organisatsiooni kui ka pakutavate treeningtingimuste poolest koos palju edasi areneda."}, {"text_idx": "#000004", "text": "Mareki isiklik areng hakkas samuti silma juba ko\u0303ige esimestes trennides, sest olles isaga palju saalis viibinud ja omaette ma\u0308nginud, polnud talle ei palli po\u0303rgatamine ega korvpalli po\u0303hito\u0303ed vo\u0303o\u0303rad. Ta\u0308nu sellele suutiski ta oma esimese treeneri ehk Marek Lairandi poolt juhendatud trennides teiste poiste ko\u0303rval eredalt sa\u0308rada ja korvpallima\u0308ngust to\u0303elist naudingut leida. \u201eKui trenni la\u0308ksin, siis midagi ma juba oskasin. Rohkem, kui teised. See andis mulle eelise.\u201d"}, {"text_idx": "#000005", "text": "Suureks eeliseks oli ka asjaolu, et teda oli pa\u0308rast igat trenni ja vo\u0303istlust kodus ootamas to\u0303eline tugivo\u0303rgustik, sest nii Mareki isa kui ka toona sama spordialaga tegelenud vanem vend hakkasid juba varakult talle kasulikke o\u0303petusso\u0303nu jagama. Pa\u0308rast va\u0308sitavat treeningpa\u0308eva ei pruukinud nende poolsed kommentaarid muidugi iga kord heade soovitustena mo\u0303juda. \u201eEks nooremana see oli mul ikka natuke raskem. Tavalisel lapsel oli treener riietusruumis ainult vahetult pa\u0308rast ma\u0308ngu, pa\u0308rast seda ta la\u0308ks koju ja oligi ko\u0303ik. Mul tuli tihtipeale ka kodus pa\u0308rast ma\u0308ngu vo\u0303i trenni see tagasiside vastu vo\u0303tta.\u201d"}, {"text_idx": "#000007", "text": "Tal ku\u0308ll oli pa\u0308rast po\u0303hikooli lo\u0303petamist variant seada sammud pealinna ja ja\u0308tkata o\u0303pinguid populaarseks saanud Audentese Spordigu\u0308mnaasiumis, kuid Marek ja\u0308ttis selle sammu teadlikult tegemata. \u201eVanemad isegi suunasid mind sinna, aga ma olin selle vastu. Ma ei tahtnud minna Tallinnasse. Tundsin end siin Raplas ha\u0308sti.\u201d"}, {"text_idx": "#000008", "text": "Tagantja\u0308rele vo\u0303ib o\u0308elda, et tal ei tulnud seda otsust kahetseda, sest just kodulinna ja\u0308a\u0308mine vo\u0303imaldas tal juba 11. klassi poisina keset hooaega siinse esindusmeeskonnaga liituda, mille loots ka tema enda isa pisut varem olla jo\u0303udis. \u201eOlin vist 17, kui esimest korda selle sa\u0308rgi selga to\u0303mbasin. Tollane abitreener Toomas Annuk tuli mu juurde ja u\u0308tles, et ja\u0308rgmine pa\u0308ev on Cramoga ma\u0308ng. Ta ku\u0308sis, kas tahaksin ka liituda.\u201d"}, {"text_idx": "#000009", "text": "See oli vo\u0303imalus, millest Marek juba enda karja\u0308a\u0308riredeli alguses unistanud oli ning loomulikult oli ainsaks vastusevariandiks kindel \u201ejah\u201d. Vo\u0303istlusele eelnenud o\u0308o\u0308l noor poiss ku\u0308ll eriti magada ei suutnud, kuid ma\u0308ngupa\u0308eval kogetud na\u0308rviko\u0303di ja esimesed ma\u0308nguminutid ko\u0303rgemas liigas olid seda stressi va\u0308a\u0308rt. \u201eSee oli va\u0308gev elamus. Siis sain to\u0303eliselt aru, et see on lahe ja tahaks seda edasi teha.\u201d"}, {"text_idx": "#000010", "text": "Mareki soov la\u0308ks ta\u0308ide, sest sealt edasi hakkaski ta meeste seltsis treenima ja Meistriliigas kogemustepagasit ta\u0308iendama. Sedavo\u0303rd olulise sammu astumine oli aga esialgu pisut hirmutav ja kohanemisprotsess ei kulgenud noormehe jaoks just ko\u0303ige sujuvamalt. \u201eEks korvpallimeeskonnas on ikka alati see, et nooremaid noritakse. Pead selle tee la\u0308bi tegema. Ega see lihtne ei olnud, aga eriti hull ka mitte. Tagantja\u0308rgi lihtsalt mo\u0303tlen, et oleks ise vo\u0303inud asju teistmoodi teha \u2013 just julgem ja enesekindlam olla.\u201d"}, {"text_idx": "#000011", "text": "Ometi suutis Marek juba algusaastatel meeskonnaga u\u0308hes ru\u0308tmis pu\u0308sida, ise samal ajal proovides hoida korvpall ja gu\u0308mnaasiumio\u0303pingud tasakaalus. See oli keeruline u\u0308lesanne, sest pa\u0308rast pikka koolipa\u0308eva oli tal po\u0303himo\u0303tteliselt kohe vaja minna n-o\u0308 tavalisele trennile eelnevasse eratrenni, mida ta isa juhendas. Omajagu tunde la\u0308ks noormehel ka Toomas Annuki initsiatiivil algatatud visketrennide alla, mis nu\u0308u\u0308dseks ta\u0308pse viskeka\u0308e na\u0308ol Marekile palju edu toonud."}, {"text_idx": "#000012", "text": "Alles o\u0303htul kella u\u0308heksaks koju jo\u0303udmine ja seeja\u0308rel koolito\u0308o\u0308dega alustamine oli tema jaoks seega u\u0308pris harjumuspa\u0308rane, kuid va\u0308sitav rutiin. Ko\u0303ikidest raskustest olenemata suutis ta 2017. aastal gu\u0308mnaasiumi ilusti a\u0308ra lo\u0303petada ja samaaegselt ka enda suurima ro\u0303o\u0303muallika ehk korvpalli jaoks vajalikku aega leida. \u201eSee oli raske, aga sain hakkama. Valisingi selle, et tegelen korvpalliga ja ei la\u0308he va\u0308lja, kui ja\u0308rgmine pa\u0308ev trenn vo\u0303i ma\u0308ng on. Ma arvan, et see oli seda va\u0308a\u0308rt. Muidu ma ei oleks siin.\u201d"}, {"text_idx": "#000013", "text": "Keskhariduse omandamisega u\u0308hele poole saades tekkiski Marekil hetk, mil ta sai lo\u0303puks oma arengusse segamatult panustada. See periood sai aga kesta kuni 2019. aasta jaanuarini, sest ta\u0308itmist vajas tema kaitseva\u0308ekohustus. Keset hooaega 11. kuuks a\u0308raminek mo\u0303jus noorele ma\u0308ngijale vaimselt u\u0308limalt raskelt ja seda etappi meenutab ta kui karja\u0308a\u0308ri u\u0308ht suurimat madalpunkti. \u201eSee segas kahte hooaega. Ka ettevalmistusperioodi. Olin ju terve suvi kaitseva\u0308es. See segas mu arengut ja lihtsalt ei olnud hea ajastus.\u201d"}, {"text_idx": "#000014", "text": "Kaitseva\u0308est naastes aga to\u0303elised katsumused alles algasid. Marek oli just oma ru\u0308tmi uuesti u\u0308les leidmas, kui liiga koroonaviiruse to\u0303ttu pooleli ja\u0308eti. Tal ei ja\u0308a\u0308nud muud u\u0308le, kui lihtsalt ise treenimist ja\u0308tkata, sest ajateenistuse to\u0303ttu niigi pikalt to\u0303sisest korvpallist eemal olnud noormees oli motiveeritud ja\u0308rgmisel ehk 2020/2021 hooajal platsil taas tegusid tegema."}, {"text_idx": "#000015", "text": "Hooaeg algaski tal AVIS UTILITAS Rapla sa\u0308rgis va\u0308ga ha\u0308sti. Ta oli selleks fu\u0308u\u0308siliselt igati valmis ja sai ka palju ma\u0308nguaega, kuid paraku vedas teda ootamatult alt just vaimne pool. \u201eSiis tekkisidki mingid probleemid. Ja\u0308rsku ei tulnud enam va\u0308lja ja ma ei saanud mo\u0303ne inimesega ka ha\u0308sti la\u0308bi. Tekkis motivatsioonipuudus. Tundsin, et olin siia kuidagi ammendunud.\u201d"}, {"text_idx": "#000016", "text": "Marek ku\u0308ll suutis hooaja lo\u0303puni ma\u0308ngida, kuid vo\u0303ttis seeja\u0308rel vastu suure otsuse korvpallist taanduda ja 2021/2022 hooajal meeskonda mitte naasta. Sel hetkel tundus see lo\u0303pliku ja otsustatud ka\u0308iguna. \u201eToo hetk ma arvasin ku\u0308ll, et ei ma\u0308ngi rohkem.\u201d Nii leidiski ta end u\u0308llatuslikult ta\u0308iesti vo\u0303o\u0303rast keskkonnast, to\u0308o\u0308tades aasta aega teedeehituse ettevo\u0303ttes. \u201eLa\u0308ksin tundmatusse vette. Mitte midagi ei osanud seal, aga tundsin, kuidas see eemalolek andis inimesena nii palju juurde.\u201d"}, {"text_idx": "#000017", "text": "Uue ameti o\u0303ppimise ko\u0303rvalt jo\u0303udis Marek ka oma teisele lemmikule ehk jalgpallile Rahvaliigas ma\u0308ngides vo\u0303imaluse anda. Pa\u0308ris unarusse sel perioodil ei ja\u0308tnud ta ka korvpalli, sest ta lo\u0303i ikkagi kaasa enda isa poolt juhendatavas II. liiga satsis."}, {"text_idx": "#000018", "text": "See aasta oli tema jaoks kahtlemata va\u0308ga vajalik ja o\u0303petlik, sest korraks ko\u0303igest eemale saamine ning ko\u0303rvalseisja pilguga olukorra hindamine aitab alati fookuse uuesti paika saada. Nii saigi ma\u0308ngumees aru, et ta tegelikult ei taha veel korvpalliga ko\u0303rgemal tasemel lo\u0303plikult hu\u0308vasti ja\u0308tta. \u201eMo\u0303tlesin seal tavato\u0308o\u0308 peal, et palju lihtsam ja mo\u0303nusam on ju minna trenni, kaks tundi pingutada, ja teha seda, mida pa\u0308riselt naudid. Sisimas lootsin, et a\u0308kki keegi helistab.\u201d Ka\u0308imasoleva hooaja eel see oluline ko\u0303ne tuligi ning Marek taasavastas tee korvpalli juurde."}, {"text_idx": "#000019", "text": "Juba tuttav AVIS UTILITAS Rapla vo\u0303ttis ta seega taas avasu\u0308li vastu. Pa\u0308rast vaheaastat oli alguses muidugi keeruline enda roll uuesti u\u0308les leida, ja Marek jo\u0303udis esimeste na\u0308dalate jooksul riietusruumis naljatleda, et a\u0308kki oleks ikka pidanud Austraaliasse tavato\u0308o\u0308 peale minema, kuid o\u0303nneks sai fu\u0308u\u0308siliselt raske aeg kiiresti la\u0308bi."}, {"text_idx": "#000020", "text": "Ta\u0308nu heale meeskondlikule kokkuhoidmisele ja uue peatreeneri tegutsemisele on ta korvpallima\u0308ngu taas pa\u0308riselt nautima hakanud ning platsil oma enesekindluse uuesti u\u0308les leidnud. \u201eKui ma peaks valima u\u0308he hooaja, mida ko\u0303ige rohkem nautinud olen, siis see on kindlasti see hooaeg. Mulle to\u0303esti treener va\u0308ga meeldib. Ta vo\u0303tab ko\u0303iki vo\u0303rdselt ja on va\u0308ga inimlik.\u201d"}, {"text_idx": "#000021", "text": "Just soe kogukond ja u\u0308mberringi viibivad la\u0308hedased inimesed ongi aidanud Marekil ko\u0303ikideks nendeks aastateks Raplasse pu\u0308sima ja\u0308a\u0308da. See on koht, mis on temast to\u0308o\u0308ka ma\u0308ngija voolinud. \u201eRapla on Eesti kohta ikka tippklubi, kus on head tingimused ja head treenerid. See meeskond on alati hea valik tundunud. Ja need inimesed, kes saalis ka\u0308ivad on ikka va\u0308ga lahedad. See ongi nii-o\u0308elda see ku\u0308tus.\u201d"}, {"text_idx": "#000022", "text": "Ning ku\u0308tust eelseisvateks olulisteks ma\u0308ngudeks meeskonnal jagub. Ka Mareki enda eesma\u0308rk pikas perspektiivis on ja\u0308rjepidevalt va\u0308ikestes asjades samm edasi teha ja nautida seda teekonda, millel ta juba pisikese ju\u0308ngrina tegutsenud on. \u201eKo\u0303ige ta\u0308htsam on hea meelega trenni ja ma\u0308ngudele tulla. Proovin vo\u0303imalikult va\u0308he po\u0303deda ja muretseda, et mida keegi arvab. Ma ei ole see, kes koju nutma vo\u0303i kedagi su\u0308u\u0308distama la\u0308heks, kui treener minu peale pahane on. Samas ei ole ma ka see, kes arvaks, et olen ilge tegija, kui ha\u0308sti la\u0308heb. Proovin hoida sellist stabiilset joont.\u201d"}, {"text_idx": "#000023", "text": "Tasakaalukat tegutsemist on Marekil alati aidanud hoida ka tema isa, kes poisi jaoks nii ma\u0308ngumeheks kulgemise ajal kui ka praegu igapa\u0308evaselt meeskonna juures jo\u0303usaali treenerina tegutsedes tugisambaks on. Poja tegemistesse vo\u0303i platsi peal korda saadetud otsustesse sekkub ta aga pigem harva. Ja seda ka u\u0308ksnes na\u0308oilmete na\u0308ol, mis ainult Marekile tuttavad on. \u201eMa ei pea isegi ku\u0308sima ja ta ei pea mulle isegi midagi u\u0308tlema. Vaatan ta na\u0308gu ja saan aru, mis teda ha\u0308irib,\u201d kinnitab Marek muiates."}, {"text_idx": "#000024", "text": "Kodust kaasa saadud sihikindlus aitabki Marekil hetkes viibida ning igast vo\u0303imalusest, mis ta AVIS UTILITAS Rapla sa\u0308rgis teenib, to\u0303elist mo\u0303nu tunda. Korra juba korvpalli juurest a\u0308ra ka\u0308inud ja siis tagasi tulnud ma\u0308ngumees teab omast kogemusest, et maa ja\u0308tkab igal juhul ka va\u0308ljaspool korvpalli skeenet po\u0308o\u0308rlemist, kuid nii kaua, kui va\u0308hegi vo\u0303imalik, soovib ta end just selle valdkonnaga siduda!"}, {"text_idx": "#000026", "text": "Endine tiimikaaslane \u2013 Gregor Ilves"}, {"text_idx": "#000027", "text": "Jaga siin: FacebookShare on WhatsApp"}]